CELEX: 32006D0704
Language: mt
Date: 2006-10-20 00:00:00
Title: Deċiżjoni tal-Kummissjoni ta’ l- 20 ta' Ottubru 2006 dwar il-pubblikazzjoni b’restrizzjoni tar-referenza ta’ l-istandard EN 848-3:1999 Sigurtà tal-magni għax-xogħol ta' l-injam – Magni ta’ naħa waħda li jagħmlu l-forom b’għodda li ddur – Parti 3: Magni tat-tħaffir u magni għar-routing b’kontroll numeriku (KN) skond id-Direttiva 98/37/KE tal-Parlament Ewropew u tal-Kunsill (innotifikata taħt document numru C(2006) 4901) Test b'rilevanza għaż-ŻEE

5.6.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               306
            
         DEĊIŻJONI TAL-KUMMISSJONI
   ta’ l-20 ta' Ottubru 2006
   dwar il-pubblikazzjoni b’restrizzjoni tar-referenza ta’ l-istandard EN 848-3:1999 “Sigurtà tal-magni għax-xogħol ta' l-injam – Magni ta’ naħa waħda li jagħmlu l-forom b’għodda li ddur – Parti 3: Magni tat-tħaffir u magni għar-routing b’kontroll numeriku (KN)”skond id-Direttiva 98/37/KE tal-Parlament Ewropew u tal-Kunsill
   (innotifikata taħt document numru C(2006) 4901)
   (Test b'rilevanza għaż-ŻEE)
   (2006/704/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva 98/37/KE tal-Parlament Ewropew u tal-Kunsill tat-22 ta' Ġunju 1998 dwar l-approssimazzjoni tal-liġijiet ta' l-Istati Membri marbuta mal-magni (1), u b'mod partikolari l-Artikolu 6(1) tagħha,
   Wara li kkunsidrat l-opinjoni tal-Kumitat Permanenti stabbilit mill-Artikolu 5 tad-Direttiva 98/34/KE tal-Parlament Ewropew u tal-Kunsill tat-22 ta' Ġunju 1998 li tistipula proċedura għad-dispożizzjoni ta’ l-informazzjoni fil-qasam ta’ l-istandards tekniċi u r-regolamenti u r-regoli dwar is-Servizzi tas-Soċjeta ta’ l-Informatika (2),
   Billi:
   
               (1)
            
            
               Fejn livell stabbilit nazzjonali li jittrasponi livell stabbilit armonizzat, li r-referenza għalih tkun ġiet ippubblikata fil-Ġurnal Uffiċjali ta’ l-Unjoni Ewropea, ikopri wieħed jew iktar mill-ħtiġiet essenzjali ta' sigurtà, stabbiliti fl-Anness I tad-Direttiva 98/37/KE, il-makkinarju mibni b'mod konformi ma' dan l-istandard għandu jitqies li jikkonforma mal-ħtiġiet rilevanti.
            
         
               (2)
            
            
               Ir-referenza ta’ l-istandard EN 848-3:1999 dwar is-sigurtà tal-magni għax-xogħol ta’ l-injam, adottat mill-Kumitat Ewropew għall-Istandardizzazzjoni (CEN) fl-1 ta’ Lulju 1999, ġie ppubblikat fil-Ġurnal Uffiċjali ta’ l-Unjoni Ewropea
                   (3)
               
            
         
               (3)
            
            
               Wara oġġezzjoni formali mill-Iżvezja, il-Kummissjoni ddeċidiet permezz tad-Deċiżjoni 2002/1002/KE (4) biex ma tirtirax ir-referenza ta’ l-istandard EN 848-3:1999 mill-Ġurnal Uffiċjali ta’ l-Unjoni Ewropea. Għaldaqstant, l-istandard EN 848-3:1999 kompla joħloq preżunzjoni ta’ konformità għall-ħtiġijiet essenzjali ta’ sigurtà stipulati fid-Direttiva 98/37/KE.
            
         
               (4)
            
            
               F’dak li għandu x’jaqsam ma’ l-oġġezzjoni mill-Iżvezja, il-Kummissjoni tat mandat lill-Organizzazzjoni ta’ l-Istandardizzazzjoni (CEN) biex temenda l-istandard EN 848-3:1999 sa l-1 ta' Jannar 2005, sabiex jagħti attenzjoni speċjali għar-riskju li joħorġu xi biċċiet u għall-installazzjoni ta’ karrateristiċi protettivi li jipprovdu protezzjoni aktar tajba.
            
         
               (5)
            
            
               Skond l-Artikolu 6(1) tad-Direttiva 98/37/KE fit-28 ta' Lulju 2005, il-Ġermanja ressqet oġġezzjoni formali fir-rigward ta’ l-istandard ta’ l-EN 848-3:1999.
            
         
               (6)
            
            
               Wara li eżaminat l-istandard EN 848-3:1999, il-Kummissjoni stabbiliet li din ma tilħaqx il-ħtiġijiet essenzjali ta’ saħħa u sigurtà 1.1.2(a) (Prinċipji ta’ integrazzjoni ta’ sigurtà), 1.3.2 (Riskju ta’ tifrik waqt l-operazzjoni), 1.3.3 (Riskji minħabba oġġetti li jaqgħu jew joħorġu) u 1.4.1 (Ħtiġijiet ġenerali għal apparat li jħares u jipproteġi) ta’ l-Anness I tad-Direttiva 98/37/KE. L-ispeċifikazzjonijiet ta’ EN 848-3:1999 fil-klawsola 5.2.7.1.2 (b), paragrafi 1 sa 6, dwar il-karatteristiċi ta' u l-għażla tal-materjali għall-ilqugħ tal-purtieri, speċjalment purtieri ta’ l-istrixxi, mhumiex adatti biex jipprevjenu partijiet ta’ għodda li prevedibbilment joħorġu minn posthom.
            
         
               (7)
            
            
               Is-CEN għadha ma emendatx l-istandard EN 848-3:1999, kif mitlub fil-mandat ta’ standardizzazzjoni Nru 311 mogħti lilha fir-rigward tad-Direttiva 98/37/KE.
            
         
               (8)
            
            
               Sakemm jiġi emendat l-istandard EN 848-3:1999, fl-interess tas-sigurtà u ċertezza legali, il-pubblikazzjoni fil-Ġurnal Uffiċjali ta’ l-Unjoni Ewropea ta’ l-istandard ta’ referenza EN 848-3:1999 għandu għalhekk ikun akkumpanjat minn twissija xierqa. L-Istati Membri għandhom iżidu twissija identika fl-istandards nazzjonali tagħhom li jittrasponu l-istandard EN 848-3:1999.
            
         
               (9)
            
            
               Ir-referenzi ta’ l-istandard EN 848-3:1999 għandhom għalhekk jiġu ssostitwiti skond dan.
            
         ADOTTAT DIN ID-DEĊIŻJONI:
   Artikolu 1
   Il-pubblikazzjoni fil-Ġurnal Uffiċjali ta’ l-Unjoni Ewropea ta’ l-istandard ta’ referenza EN 848-3:1999 “Sigurtà tal-magni għax-xogħol ta' l-injam – Magni ta’ naħa waħda li jagħmlu l-forom b’għodda li ddur – Parti 3: Magni tat-tħaffir u magni għar-routing b’kontroll numeriku (KN)” hija ssostitwita b’test stipulat fl-Anness.
   Artikolu 2
   Fejn, skond l-Artikolu 5(2) tad-Direttiva 98/37/KE, l-Istati Membri jippublikaw ir-referenzi ta' l-istandards nazzjonali li jittrasponu l-istandard armonizzat EN 848-3:1999, għandhom iżidu ma’ dik il-pubblikazzjoni twissija identika għal dik prevista fl-Anness ta’ din id-Deċiżjoni.
   Artikolu 3
   Din id-Deċiżjoni hija indirizzata lill-Istati Membri.
   
      Magħmul fi Brussell, nhar l-20 ta' Ottubru 2006.
      
         
            Għall-Kummissjoni
         
         Günter VERHEUGEN
         
            Viċi-President tal-Kummissjoni
         
      
   
   
      (1)  ĠU L 207, 23.7.1998, p. 51. Direttiva kif emendata bid-Direttiva 98/79/KE (ĠU L 331, 7.12.1998, p. 1).
   
      (2)  ĠU L 204, 21.7.1998, p. 37. Direttiva kif emendata l-aħħar bl-Att ta' l-Adeżjoni ta' l-2003.
   
      (3)  ĠU C 110, 15.4.2000, p. 38.
   
      (4)  ĠU L 349, 24.12.2002, p. 103.
   
      ANNESS
      
         “(Pubblikazzjoni ta' titli u referenzi ta' standards armonizzati taħt id-Direttiva)
         
                     ESO (1)
                     
                  
                  
                     Referenza u titlu ta' l-istandard armonizzat
                     (u d-dokument ta' referenza)
                  
                  
                     L-ewwel pubblikazzjoni ĠU
                  
                  
                     Referenza ta' l-istandard li ħa post l-ieħor
                  
                  
                     Id-data ta' tmiem tal-preżunzjoni tal-konformità ta' l-istandard li ħa post l-ieħor
                     Nota 1
                  
               
                     CEN
                  
                  
                     EN 848-3:1999
                     Sigurtà tal-magni għax-xogħol ta' l-injam – Magni ta' naħa waħda li jagħmlu l-forom b'għodda li ddur – Parti 3: Magni tat-tħaffir u magni għar-routing b'kontroll numeriku (KN)
                  
                  
                     15.4.2000
                  
                  
                     —
                  
                  
                      
                  
               
                     Twissija: Dwar il-karatteristiċi u l-għażla tal-materjali għall-ilqugħ tal-purtieri, speċjalment il-purtieri bl-istrixxi, din il-pubblikazzjoni ma tikkonċernax il-klawsoli 5.2.7.1.2 (b), paragrafi 1 sa 6, ta' dan l-istandard, l-applikazzjoni li ma tagħtix preżunzjoni ta' konformità għall-ħtiġijiet essenzjali ta' saħħa u sigurtà 1.3.2, 1.3.3 u 1.4.1 ta' l-Anness I tad-Direttiva 98/37/KE f'konnessjoni mal-ħtiġijiet essenzjali ta' saħħa u sigurtà 1.1.2 (a) ta' dak l-Anness.
                  
               
                     Nota 1
                  
                  
                     Ġeneralment, id-data ta' tmiem il-preżunzjoni tal-konformità se tkun id-data ta' l-irtirar (‘dow’), stipulata mill-Organizzazzjoni Ewropea għall-Istandardizzazzjoni, imma tinġibed l-attenzjoni ta' l-utenti għall-fatt li dan jista' jkun mod ieħor f'ċerti każi eċċezzjonali.
                  
               
                     Nota 2.1
                  
                  
                     L-istandard il-ġdid (jew emendat) għandu l-istess ambitu ta' l-istandard li ħadlu postu. Fid-data ddikjarata, l-istandard li ħadlu postu jieqaf jagħti l-preżunzjoni ta' konformità bil-ħtiġijiet essenzjali tad-direttiva.
                  
               
                     Nota 3
                  
                  
                     F'każ ta' emendi, l-istandard ta' referenza huwa EN CCCCC:YYYY, l-emendi ta' qabel, jekk kien hemm, u l-emenda kkwotata l-ġdida. L-istandard li ħadlu postu (kolonna 3) għalhekk jikkonsisti f' EN CCCCC:YYYY u l-emendi ta' qabel, jekk kien hemm, iżda mingħajr l-emenda kkwotata l-ġdida. Fid-data ddikjarata, l-istandard li ħadlu postu jieqaf jagħti l-preżunzjoni ta' konformità bil-ħtiġijiet essenzjali tad-direttiva.
                  
               
                     Nota 4
                  
                  
                     Preżunzjoni ta' konformità għal prodott tintlaħaq permezz ta' konformità mal-ħtiġijiet ta' Parti 1 u l-Parti 2 rilevanti meta din il-Parti 2 tkun ukoll imniżżla fil-ĠU skond id-Direttiva 98/37/KE.
                  
               Nota:
         
                     —
                  
                  
                     Kull tagħrif dwar id-disponibilità ta' l-istandards jista' jinkiseb jew mill-Organizzazzjonijiet Ewropej għall-Istandardizzazzjoni jew mill-korpi nazzjonali ta' l-istandardizzazzjoni li l-lista tagħhom hija annessa fid-Direttiva 98/34/KE (2) tal-Parlament Ewropew u tal-Kunsill emendata bid-Direttiva 98/48/KE (3).
                  
               
                     —
                  
                  
                     Il-pubblikazzjoni tar-referenzi fil-Ġurnal Uffiċjali ta' l-Unjoni Ewropea ma għandhiex timplika illi l-istandards huma disponibbli fl-ilsna Komunitarji kollha.
                  
               
                     —
                  
                  
                     Din il-lista tissostitwixxi l-listi kollha ta' qabel ippubblikati fil-Ġurnal Uffiċjali ta' l-Unjoni Ewropea. Il-Kummissjoni tiżgura l-aġġornament ta' din il-lista.
                  
               Aktar informazzjoni dwar l-istandards armonizzati fuq l-Internet jinsabu fuq http://europa.eu.int/comm/enterprise/newapproach/standardization/harmstds/
      
      
         (1)  ESO: Organizzazzjoni Ewropea għall-Istandardizzazzjoni:
      
                  —
               
               
                  CEN: rue de Stassart 36, B-1050 Brussell, Tel.(32-2) 550 08 11; fax (32-2) 550 08 19 (http://www.cenorm.be),
               
            
                  —
               
               
                  CENELEC: rue de Stassart 35, B-1050 Brussell, Tel.(32-2) 519 68 71; fax (32-2) 519 69 19 (http://www.cenelec.org),
               
            
                  —
               
               
                  ETSI: 650, route des Lucioles, F-06921 Sophia Antipolis, Tel.(33) 492 94 42 00; fax (33) 493 65 47 16 (http://www.etsi.org).
               
            
         (2)  ĠU L 204, 21.7.1998, p. 37.
      
         (3)  ĠU L 217, 5.8.1998, p. 18.”